г.), може да бъде освободено от вносни мита и данък върху добавената стойност при внос, освен при наличието на нови разпоредби относно съдържанието на инвестиционните проекти, които не подлежат на освобождаване. Други предпочитани политики във връзка с насърчаваните промишлени проекти се прилагат в съответствие с относимите национални разпоредби“.
 (166)
 В Категория I „Насърчаване“ от Каталога с насоки за промишленото преструктуриране (версия от 2011 г., изменена през 2013 г.) (49) се посочва следното:
 „XII. Строителни материали:
 [...]
 6.
 Разработване на технологии и производство на несъдържащи хидроксиди на алкални метали стъклени влакна чрез изтегляне от ванни пещи, както и на стъклени влакна и продукти с високи показатели в обем 50 000 тона годишно.“
 (167)
 Според ПК Решение No 40 не е специфично насочено към дадено предприятие или отрасъл, както се изисква в член 2.1 от Споразумението за СИМ, а към някои насърчавани проекти. Освен това Решение No 40 няма задължителен характер. ПК заяви, че посоченият от Комисията Каталог с насоки за промишленото преструктуриране е неотносим, тъй като Комисията се позовава на версията на този каталог от 2011 г., която вече не е актуална. Според ПК в новата версия на този каталог не споменават ТСВ.
 (168)
 На първо място, Комисията посочва, че тя се е позовала на „Каталога с насоки за промишленото преструктуриране (версия от 2011 г., изменена през 2013 г.)“; тоест тя не се позовава на версията от 2011 г., а на изменената версия от 2013 г. Доколкото е известно на Комисията, последното изменение на каталога е одобрено с Наредба No 29 от 27 август 2019 г. на Националната комисия за развитие и реформи на Китайската народна република и е влязло в сила на 1 януари 2020 г. (50). Този нов „Каталог с насоки за промишленото преструктуриране (версия от 2019 г.)“ действително отменя „Каталога с насоки за промишленото преструктуриране (версия от 2011 г.) (изменение)“. Той обаче е бил приет и е влязъл в сила след разследвания период. Поради това Каталогът с насоки за промишленото преструктуриране (версия от 2011 г., изменена през 2013 г.) е бил приложим по време на разследвания период. Във всеки случай, противно на твърдението на ПК, във версията от 2019 г. на „Каталога с насоки за промишленото преструктуриране“ се прави позоваване на ТСВ в „раздел I „Насърчавани отрасли“ по следния начин:
 „XII. Строителни материали
 [...]
 6.
 [...] Разработване на технологии и производство на стъклени влакна и продукти от стъклени влакна с високи показатели, като например такива с променени параметри и неправилно напречно сечение“.
 (169)
 На второ място, Комисията не е съгласна, че Решение No 40 няма задължителен характер. Действително с Решение No 40 се установяват временните разпоредби за насърчаване на промишленото преструктуриране и се прави позоваване на „Каталога с насоки за промишленото преструктуриране“, в който се определят три вида съдържание: съдържание на проекти, които се насърчават, съдържание на проекти, които се ограничават, и съдържание на проекти, които се отхвърлят. В член XVII от Решение No 40 обаче се определя по императивен начин третирането на инвестиционните проекти, които са част от насърчаваното съдържание, например „всички финансови институции предоставят кредитна подкрепа